CELEX: 42020X0176
Language: fi
Date: 2020-02-07 00:00:00
Title: E-sääntö nro 126 – Yhdenmukaiset vaatimukset, jotka koskevat matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä (2020/176)

7.2.2020   
            
            
               FI
            
            
               Euroopan unionin virallinen lehti
            
            
               L 35/37
            
         
      Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa http://www.unece.org/trans/main/wp29/wp29wgs/wp29gen/wp29fdocstts.html
      E-sääntö nro 126 – Yhdenmukaiset vaatimukset, jotka koskevat matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä (2020/176)
      Voimaantulopäivä: 9. marraskuuta 2007
      SISÄLLYSLUETTELO
      SÄÄNTÖ
      1.   Soveltamisala
      2.   Määritelmät
      3.   Hyväksynnän hakeminen
      4.   Merkinnät
      5.   Hyväksyntä
      6.   Vaatimukset
      7.   Tuotannon vaatimustenmukaisuus
      8.   Seuraamukset vaatimustenmukaisuudesta poikkeavasta tuotannosta
      9.   Tilanjakojärjestelmän tyypin muutokset
      10.   Tuotannon lopettaminen
      11.   Käyttöohjeet
      12.   Hyväksyntätesteistä vastaavien tutkimuslaitosten sekä tyyppihyväksyntäviranomaisten nimet ja osoitteet
      LIITTEET
      1   Ilmoitus
      2   Hyväksyntämerkki3   Testausmenettely laitteille, joiden on tarkoitus suojata matkustajia matkatavaroiden siirtymiseltäLisäys 1 – Vaunun hidastuvuuden vaihteluväli ajan funktiona
      Lisäys 2 – Tyyppien 1 ja 2 testikappaleiden sijainti testauskehikkoon nähden
      Lisäys 3 – Tilanjakojärjestelmän suurimman taipuman tason sijainti
      4   Esimerkki tilanjakojärjestelmän lujuuden testaamiseen käytettävästä laitteesta
      1.   SOVELTAMISALA
      Tätä sääntöä sovelletaan luokan M1 ajoneuvoihin (1) tarkoitettuihin, muina kuin alkuperäisosina toimitettaviin laitteisiin, joiden on tarkoitus suojata matkustajia vaaralta, joka johtuu matkatavaroiden siirtymisestä ajoneuvon istuinalueille etutörmäyksen yhteydessä.
      2.   MÄÄRITELMÄT
      Tässä säännössä sovelletaan seuraavia määritelmiä:
      2.1   ’Tilanjakojärjestelmällä’ tarkoitetaan osia tai laitteita, jotka istuinten selkänojien lisäksi suojaavat matkustajia siirtyviltä matkatavaroilta.
      2.2   ’Muuna kuin alkuperäisosana toimitettavalla ajoneuvon varusteella’ tarkoitetaan tilanjakojärjestelmää, jota ajoneuvon valmistaja ei tarjoa vakio- tai lisävarusteena käytettäväksi tilanjakojärjestelmän valmistajan määrittelemissä ajoneuvosovelluksissa.
      2.3   ’Tilanjakojärjestelmän hyväksynnällä’ tarkoitetaan tilanjakojärjestelmän tyyppihyväksyntää sen lujuuden, suunnittelun ja ominaisuuksien osalta.
      2.4   ’Tilanjakojärjestelmän tyypillä’ tarkoitetaan tilanjakojärjestelmiä, jotka eivät eroa toisistaan seuraavilta olennaisilta osin:
      2.4.1   tilanjakojärjestelmän rakenne, muoto, mitat, materiaalit ja massa; järjestelmät voivat kuitenkin erota toisistaan päällyksen ja värin osalta
      2.4.2   tilanjakojärjestelmän säätö-, lukitus- ja kiinnitysjärjestelmien tyyppi ja mitat
      2.4.3   hakijan hyväksyntää varten määrittelemät ajoneuvosovellukset.
      2.5   ’Istuimet’, ks. säännön nro 17 kohdat 2.3 ja 2.4.
      2.6   ’Kiinnityspisteellä’ tarkoitetaan järjestelmää, jolla tilanjakojärjestelmä on kiinnitetty ajoneuvon rakenteeseen, mukaan luettuina asiaankuuluvat osat ajoneuvon rakenteessa.
      2.7   ’Säätöjärjestelmällä’ tarkoitetaan laitetta, jonka avulla tilanjakojärjestelmä tai sen osat voidaan säätää asennusta varten sopivaan asentoon, jota hakija suosittelee hyväksyntää varten määrittelemissään ajoneuvoissa ja niissä olevissa sijoituspaikoissa.
      2.8   ’Lukitusjärjestelmällä’ tarkoitetaan laitetta, jolla varmistetaan, että tilanjakojärjestelmä ja sen osat voidaan pitää käyttöasennossa.
      2.9   ’Välirakenteilla’ tarkoitetaan ajoneuvon komponentteja, joihin tilanjakojärjestelmä määritellyissä ajoneuvoissa kiinnitetään ja jotka eivät toimi kiinnityspisteinä.
      3.   HYVÄKSYNNÄN HAKEMINEN
      3.1   Tilanjakojärjestelmän tyypin hyväksyntää hakee tavaramerkin haltija tai tämän asianmukaisesti valtuuttama edustaja.
      3.2   Hakemukseen on liitettävä seuraavat:
      3.2.1   Tilanjakojärjestelmän tekninen kuvaus, jossa eritellään käytetyt kankaat ja jäykät osat ja jonka ohessa toimitetaan piirustukset tilanjakojärjestelmän osista. Piirustuksista on käytävä ilmi hyväksyntänumerolle ja lisätunnuksille tarkoitettu paikka hyväksyntämerkin ympyrään nähden.
      Kuvauksessa on täsmennettävä ajoneuvotyypit, joissa käytettäväksi tilanjakojärjestelmän tyyppi soveltuu, ja järjestelmän kiinnityspaikat ajoneuvossa.
      3.2.2   Piirustus tilanjakojärjestelmän suunnitelluista asennuksista ajoneuvotyypeissä ja tilanjakojärjestelmän asennuspaikoista (myös riittävät mitat testikappaleiden asettamisen helpottamiseksi), kiinnityspisteistä ajoneuvon rakenteeseen, välirakenteista, istuimista sekä verhoilupaneeleista liitteen 3 kohdan 2 mukaisten mahdollisten vaatimusten mukaisesti.
      3.2.3   Kolme tilanjakojärjestelmän tyyppiä edustavaa näytekappaletta, joista yksi vertailutarkoituksiin.
      3.2.4   Näytteet käytetyistä materiaaleista hyväksyntätestien suorittamisesta vastaavan tutkimuslaitoksen vaatimina määrinä.
      3.2.5   Liitteen 3 kohdissa 2.4 ja 2.6 määrättyihin testeihin tarvittavat näytekappaleet istuimista, välirakenteista ja verhoilupaneeleista.
      3.2.6   Tyyppihyväksyntätestien suorittamisesta vastaava tutkimuslaitos voi pyytää lisää näytekappaleita.
      4.   MERKINNÄT
      Hyväksyntää varten kohdan 3 määräysten mukaisesti toimitetuissa tilanjakojärjestelmien näytekappaleissa on oltava selvästi ja pysyvästi merkittyinä valmistajan nimi, nimikirjaimet tai kauppanimi tai merkki.
      5.   HYVÄKSYNTÄ
      5.1   Jos kohdan 3 mukaisesti hyväksyttäväksi toimitetut tilanjakojärjestelmän tyyppiä edustavat näytekappaleet täyttävät kohdan 6 vaatimukset, hyväksyntä myönnetään.
      5.2   Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 00 säännön ollessa yhä alkuperäisessä muodossaan) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle tilanjakojärjestelmätyypille.
      5.3   Tätä sääntöä soveltaville vuoden 1958 sopimuksen sopimuspuolille on ilmoitettava tähän sääntöön perustuvasta tilanjakojärjestelmätyypin hyväksynnästä tai hyväksynnän laajentamisesta tai epäämisestä tämän säännön liitteessä 1 esitetyn mallin mukaisella lomakkeella.
      5.4   Kaikkiin tämän säännön mukaisesti hyväksytyn tyypin mukaisiin tilanjakojärjestelmiin on kiinnitettävä näkyvästi ja hyväksyntälomakkeessa eriteltyyn helppopääsyiseen paikkaan kansainvälinen hyväksyntämerkki, jonka osat ovat
      5.4.1   E-kirjain ja hyväksynnän myöntäneen maan tunnusnumero (2), jotka ovat ympyrän sisällä
      5.4.2   kohdassa 5.4.1 tarkoitetun ympyrän oikealla puolella hyväksyntänumero.
      5.5   Hyväksyntämerkin on oltava selvästi luettavissa ja pysyvä.
      5.6   Valmistajan on kiinnitettävä hyväksyntämerkki tilanjakojärjestelmään.
      5.7   Tämän säännön liitteessä 2 annetaan esimerkkejä hyväksyntämerkeistä.
      6.   VAATIMUKSET
      6.1   Testit
      Tilanjakojärjestelmät on testattava liitteessä 3 kuvattujen testimenettelyiden mukaisesti.
      Tilanjakojärjestelmien, joita kohdan 3.2.1 mukaisesti voidaan käyttää useammassa kuin yhdessä ajoneuvossa tai jotka voidaan määritellyssä ajoneuvossa sijoittaa eri paikkoihin, on oltava liitteessä 3 määrättyjen testien mukaisia kaikissa määritellyissä ajoneuvoissa ja sijaintipaikoissa.
      6.2   Vaatimukset
      6.2.1   Kun tilanjakojärjestelmiä testataan kohdan 6.1 vaatimusten mukaisesti, niiden on kestettävä sellaiset voimat, joilla voidaan osoittaa niiden pystyvän suojaamaan ajoneuvon matkustajia etutörmäyksessä siirtyviltä matkatavaroilta.
      Tämän vaatimuksen katsotaan täyttyvän, jos testikappaleet siirtyvät eteenpäin vähemmän kuin 300 mm liitteen 3 lisäyksessä 3 esitetystä tasosta Y-Y, joka on kohtisuorassa ajoneuvon pituusakseliin nähden ja kulkee välittömästi liitteen 3 kohdan 2.7 mukaisesti säädetyn tilanjakojärjestelmän edessä olevien istuinten selkänojien takareunojen kautta, ellei valmistaja voi osoittaa hyväksyntätestien suorittamisesta vastaavaa tutkimuslaitosta tyydyttävällä tavalla, että yli 300 mm:n siirtymä eteenpäin ei lisäisi matkustajien vakavan loukkaantumisen riskiä etutörmäyksessä.
      Tilanjakojärjestelmän ei pitäisi irrota mistään kiinnityspisteestään. Tilanjakojärjestelmän jäykissä osissa ei saa testin jälkeen olla teräviä reunoja, jotka voisivat osua ajoneuvon matkustajiin ja aiheuttaa loukkaantumisen.
      6.2.2   Kootussa tilanjakojärjestelmässä ei saa olla vaarallista karheutta tai teräviä reunoja, jotka voisivat lisätä matkustajien vakavan loukkaantumisen riskiä. Tilanjakojärjestelmän tai välirakenteiden jäykkien komponenttien, jotka voivat osua törmäyksessä matkustajiin ja joiden materiaalin kovuus on suurempi kuin 50 Shore A, on oltava pinnoiltaan reunoista pyöristettyjä vähintään 3,2 mm:n säteeseen.
      7.   TUOTANNON VAATIMUSTENMUKAISUUS
      Tuotannon vaatimustenmukaisuuden testausmenettelyjen on vastattava sopimuksen lisäyksessä 2 (E/ECE/324-E/ECE/TRANS/505/Rev.2) vahvistettuja menettelyjä, ja seuraavien vaatimusten on täytyttävä:
      7.1   Kaikki tämän säännön mukaisesti hyväksyttävät tilanjakojärjestelmät on valmistettava siten, että ne vastaavat hyväksyttyä tyyppiä ja täyttävät kohdan 6 vaatimukset.
      7.2   Tyyppihyväksynnän myöntänyt toimivaltainen viranomainen voi milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät. Tällaiset tarkastukset tehdään yleensä kerran vuodessa. Viranomainen voi myös tehdä satunnaistarkastuksia sarjatuotantona valmistetuille tilanjakojärjestelmille kohdassa 6 esitettyjen vaatimusten osalta.
      8.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
      8.1   Tämän säännön mukaisesti myönnetty tilanjakojärjestelmän tyyppihyväksyntä voidaan peruuttaa, jos kohdassa 6 vahvistettuja vaatimuksia ei täytetä tai jos tilanjakojärjestelmä ei läpäise kohdassa 6 määrättyjä tarkastuksia.
      8.2   Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on ilmoitettava tästä muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.
      9.   TILANJAKOJÄRJESTELMÄN TYYPIN MUUTOKSET
      9.1   Kaikista tilanjakojärjestelmän tyypin, niiden ajoneuvojen tyypin, joihin se voidaan asentaa, ja asennuspaikkojen muutoksista on ilmoitettava tilanjakojärjestelmätyypin hyväksyneelle tyyppihyväksyntäviranomaiselle. Viranomainen voi tämän jälkeen
      9.1.1   katsoa, ettei tehdyillä muutoksilla todennäköisesti ole havaittavaa kielteistä vaikutusta ja että tilanjakojärjestelmä joka tapauksessa edelleen täyttää vaatimukset, tai
      9.1.2   katsoa, että muutokset ovat kohdassa 6 määritettyjen tulosten kannalta siinä määrin vähäpätöisiä, että ne voidaan todentaa valmistajan toimittamien teknisten tietojen pohjalta, tai
      9.1.3   vaatia testien suorittamisesta vastaavalta tutkimuslaitokselta uuden testausselosteen.
      9.2   Hyväksynnän vahvistus tai epääminen, jossa eritellään muutokset, annetaan kohdan 5.3 mukaisella menettelyllä tiedoksi tätä sääntöä soveltaville sopimuspuolille.
      9.3   Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava siitä muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 esitetyn mallin mukaisella ilmoituslomakkeella.
      10.   TUOTANNON LOPETTAMINEN
      Jos hyväksynnän haltija lopettaa kokonaan tämän säännön mukaisesti hyväksytyn tilanjakojärjestelmän valmistamisen, hyväksynnän haltijan on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 esitetyn mallin mukaisella ilmoituslomakkeella.
      11.   KÄYTTÖOHJEET
      Jokaisen tilanjakojärjestelmän mukana on oltava seuraavansisältöiset tai vastaavat ohjeet sen maan kielellä tai kielillä, jossa järjestelmää on tarkoitus myydä:
      11.1   asennusohjeet, joissa täsmennetään, mihin ajoneuvotyyppeihin tilanjakojärjestelmä soveltuu ja miten se kiinnitetään ajoneuvoon
      11.2   käyttöohjeet, joista käy ilmi, miten käyttäjä saa tilanjakojärjestelmästä mahdollisimman suuren hyödyn. Näissä ohjeissa on
      
                  a)
               
               
                  korostettava, että tilanjakojärjestelmää on tärkeää käyttää aina kun kuljetetaan matkatavaroita
               
            
                  b)
               
               
                  kuvattava tilanjakojärjestelmän oikea säätö ja asettelu
               
            
                  c)
               
               
                  kuvattava tilanjakojärjestelmään mahdollisesti kuuluvien säätö- ja/tai lukitusjärjestelmän käyttö
               
            
                  d)
               
               
                  ilmoitettava matkatavaroiden ja niiden kiinnitysjärjestelmien suositeltava sijoittelu niiden ajoneuvotyyppien tavaratilassa, joihin tilanjakojärjestelmä on tarkoitettu
               
            
                  e)
               
               
                  korostettava, että vahingoittuneet tilanjakojärjestelmät on vaihdettava.
               
            12.   HYVÄKSYNTÄTESTEISTÄ VASTAAVIEN TUTKIMUSLAITOSTEN SEKÄ TYYPPIHYVÄKSYNTÄVIRANOMAISTEN NIMET JA OSOITTEET
      Tätä sääntöä soveltavien sopimuspuolten on ilmoitettava Yhdistyneiden kansakuntien sihteeristölle hyväksyntätestien suorittamisesta vastaavien tutkimuslaitosten sekä niiden tyyppihyväksyntäviranomaisen nimet ja osoitteet, jotka myöntävät hyväksynnät ja joille lomakkeet todistukseksi muissa maissa myönnetystä hyväksynnästä taikka hyväksynnän laajentamisesta, epäämisestä tai peruuttamisesta on toimitettava.
      
         (1)  Ajoneuvojen rakennetta koskevan konsolidoidun päätöslauselman (R.E.3) määritelmien mukaisesti, asiakirja ECE/TRANS/WP.29/78/Rev.6, kohta 2.
      
         (2)  Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3, asiakirja ECE/TRANS/WP.29/78/Rev. 6 – http://www.unece.org/trans/main/wp29/wp29wgs/wp29gen/wp29resolutions.html
   
   
      
         LIITE 1
         ILMOITUS
         (Enimmäiskoko: A4 (210 × 297 mm))
         
                     
                        
                      (1)
                  
                  
                     Antaja:
                  
                  
                     Viranomaisen nimi:
                  
               
                      
                  
                  
                     …
                  
               
                      
                  
                  
                     …
                  
               
            
         
                     Aihe: Tilanjakojärjestelmätyypin (2)
                     
                  
                  
                     hyväksynnän myöntäminen
                  
               
                      
                  
                  
                     hyväksynnän laajentaminen
                  
               
                      
                  
                  
                     hyväksynnän epääminen
                  
               
                      
                  
                  
                     hyväksynnän peruuttaminen
                  
               
                      
                  
                  
                     tuotannon lopettaminen
                  
               säännön nro 126 mukaisesti
         
                     Hyväksynnän numero: …
                  
                  
                     Laajennuksen numero: …
                  
               
            1.   
            
               Tilanjakojärjestelmän kauppanimi tai tavaramerkki: …
            
         
         
            2.   
            
               Ajoneuvotyypit, joihin järjestelmä on tarkoitettu: …
            
         
         
            3.   
            
               Valmistajan nimi ja osoite: …
            
         
         
            4.   
            
               Valmistajan edustajan (jos sellainen on) nimi ja osoite: …
            
         
         
            5.   
            
               Tilanjakojärjestelmän kuvaus: …
            
         
         
            6.   
            
               Tilanjakojärjestelmän säätö- ja lukitusjärjestelmän ja sen osien kuvaus: …
            
         
         
            7.   
            
               Kuvaus tilanjakojärjestelmän sijoituspaikoista ajoneuvotyypeissä: …
            
         
         
            8.   
            
               Kuvaus tilanjakojärjestelmän mukana toimitetuista kiinnityspisteistä ja niiden materiaaleista: …
            
         
         
            9.   
            
               Päivä, jona tilanjakojärjestelmä on toimitettu hyväksyttäväksi: …
            
         
         
            10.   
            
               Hyväksyntätesteistä vastaava tutkimuslaitos: …
            
         
         
            11.   
            
               Tutkimuslaitoksen antaman testausselosteen päivämäärä: …
            
         
         
            12.   
            
               Tutkimuslaitoksen antaman testausselosteen numero: …
            
         
         
            13.   
            
               Huomautukset: …
            
         
         
            14.   
            
               Hyväksyntä myönnetty/laajennettu/evätty/peruutettu (2)
               
            
         
         
            15.   
            
               Laajentamisen syyt (tapauksen mukaan): …
            
         
         
            16.   
            
               Hyväksyntämerkin sijainti tilanjakojärjestelmässä: …
            
         
         
            17.   
            
               Paikka: …
            
         
         
            18.   
            
               Päiväys: …
            
         
         
            19.   
            
               Allekirjoitus: …
            
         
         
            20.   
            Tämän ilmoituksen liitteenä ovat seuraavat asiakirjat, joissa on edellä mainittu hyväksyntänumero:
            
                        a)
                     
                     
                        piirustukset ja kaaviot tilanjakojärjestelmästä, sen kiinnityspisteistä ajoneuvossa, tilanjakojärjestelmän ja sen osien säätöjärjestelmistä sekä sen lukituslaitteista
                     
                  
                        b)
                     
                     
                        valokuvat tilanjakojärjestelmästä, sen kiinnityspisteistä, säätöjärjestelmistä ja sen osista sekä sen lukituslaitteista.
                     
                  
         
            (1)  Hyväksynnän myöntäneen, laajentaneen, evänneen tai peruuttaneen maan tunnusnumero (ks. säännössä olevat hyväksyntää koskevat määräykset).
         
            (2)  Tarpeeton viivataan yli.
      
   
   
      
         LIITE 2
         HYVÄKSYNTÄMERKKI
         (ks. tämän säännön kohta 5.4)
         
            
         a = vähintään 8 mm
         Edellä olevasta tilanjakojärjestelmään kiinnitetystä hyväksyntämerkistä käy ilmi, että kyseinen tilanjakojärjestelmä on sen lujuuden osalta hyväksytty Alankomaissa (E4) säännön nro 126 mukaisesti hyväksyntänumerolla 002439. Hyväksyntänumeron kaksi ensimmäistä numeroa ilmaisevat, että sääntöä ei ole muutettu.
         
            Huomautus:
         
         Hyväksyntänumero ja lisätunnukset on sijoitettava ympyrän lähelle ja joko E-kirjaimen ylä- tai alapuolelle tai sen oikealle tai vasemmalle puolelle. Hyväksyntänumeron merkkien on oltava E-kirjaimen samalla puolella ja samansuuntaiset sen kanssa. Roomalaisten numeroiden käyttämistä hyväksyntänumeroina on vältettävä, jotta niitä ei sekoitettaisi muihin merkkeihin.
      
   
   
      
         LIITE 3
         TESTAUSMENETTELY LAITTEILLE, JOIDEN ON TARKOITUS SUOJATA MATKUSTAJIA MATKATAVAROIDEN SIIRTYMISELTÄ
         1.   TESTIKAPPALEET
         Jäykkiä kappaleita, joiden inertiakeskus on geometrisessa keskipisteessä.
         Tyyppi 1
         
                     Mitat
                  
                  
                     :
                  
                  
                     300 mm × 300 mm × 300 mm
                  
               kaikki reunat ja nurkat pyöristetty 20 mm:iin
         
                     Massa
                  
                  
                     :
                  
                  
                     18 kg
                  
               Tyyppi 2
         
                     Mitat
                  
                  
                     :
                  
                  
                     500 mm × 350 mm × 125 mm
                  
               kaikki reunat ja nurkat pyöristetty 20 mm:iin
         
                     Massa
                  
                  
                     :
                  
                  
                     10 kg
                  
               2.   TESTIN VALMISTELU
         2.1   Tilanjakojärjestelmä on kiinnitettävä jäykkään kehykseen valmistajan toimittamilla kiinnitysosilla. Jäykässä kehyksessä on oltava jäykkä vaakasuuntainen taso E (ks. liite 4), joka jäljittelee ajoneuvon tavaratilan lattiatasoa. Kiinnityspisteiden A, B, C ja D olisi jäljiteltävä hyväksyntähakemuksen kohdassa 3.2.2 täsmennettyjen ja perustasosta E mitattujen ajoneuvoon suunniteltujen kiinnityspisteiden sijaintia.
         Jos hyväksynnän hakija suosittelee erilaisia asennuspaikkoja, on tutkimuslaitoksen suostumuksella valittava heikointa tapausta edustava paikka.
         Kaikki kiinnityshihnat, välirakenteet, osat jne. on asennettava hyväksynnän hakijan antamien ohjeiden mukaisesti.
         2.2   Kohdassa 2.1 kuvatun testausjärjestelyn todellisen lattiatason olisi vastattava todellista tasoa kiinnityspisteiden A, B, C ja D osalta siten, että se vastaa ajoneuvon todellisten kiinnityspisteiden suhdetta tämän säännön kohdassa 3.2.2 määritetyn suunnitellun asennuksen todelliseen kuormaustasoon.
         2.3   Jäykän kehyksen pinnalle E asetetaan kaksi tyypin 1 testikappaletta.
         2.3.1   Testikappaleiden pituussuuntaisen sijainnin määrittämiseksi ne asetetaan ensin siten, että niiden etusivu koskettaa tilanjakojärjestelmää ja niiden alapinta on jäykän kehyksen vaakasuuntaista tasoa E vasten. Tämän jälkeen niitä siirretään taaksepäin jäykän kehyksen pituussuuntaisen keskitason suuntaisesti vaakasuunnassa 200 mm. Näin sijoitettuina ne on kiinnitettävä siten, etteivät ne pääse liikkumaan taaksepäin. Jos näitä kahta tyypin 1 testikappaletta ei tämän säännön kohdassa 3.2.2 kuvatussa ajoneuvoasennuksessa voida liikuttaa 200:aa millimetriä, niitä siirretään niin pitkälle kuin kyseisessä asennuksessa on mahdollista. Jäykän kehyksen pituussuuntaisen keskitason ja kunkin testikappaleen sisäsivun välisen etäisyyden on oltava 25 mm, jolloin kappaleiden väliseksi etäisyydeksi saadaan 50 mm. Ks. tästä tämän liitteen lisäys 2.
         2.3.2   Sellaiset tämän säännön kohdassa 3.2.2 kuvatut ehdotetut ajoneuvoasennukset, joiden taakse ei voida asentaa tyypin 1 testikappaleita, testataan ilman testikappaleita.
         2.3.3   Jäykkään kehykseen on asennettava kiinteä korotettu testilattia, jonka kuormauspinnalle asetetun tyypin 2 testikappaleen painopiste sijoittuu välittömästi tilanjakojärjestelmän edessä olevan selkänojan yläreunan (ottamatta huomioon pääntukia) ja sisäkaton verhoilun alareunan puoliväliin välittömästi tämän pisteen (X–X liitteen 3 lisäyksessä 2) yläpuolelle tämän säännön kohdan 3.2.2 mukaisesti. Korotetulle testilattialle asetetaan tyypin 2 testikappale siten, että sen suurin sivu (500 x 350 mm) on kuormauspinnan keskellä jäykän kehyksen pituussuuntaiseen akseliin nähden ja sivu, jonka mitat ovat 500 x 125 mm, on edessä ja suorassa kosketuksessa tilanjakojärjestelmään. Tilanjakojärjestelmän asennukset, joiden taakse ei voida asettaa tyypin 2 testikappaleita, testataan ilman testikappaleita. Ks. tästä tämän liitteen lisäys 2.
         2.4   Jos tilanjakojärjestelmän kiinnityspisteet kiinnitetään järjestelmälle tarkoitetussa asennuspaikassa välirakenteeseen (kuten selkänojaan, sivuverhoiluun jne.), tällaiset välikomponentit kiinnitetään jäykkään kehykseen valmistajan täsmentämillä kiinnitysosilla.
         2.5   Jos tilanjakojärjestelmässä, kun se on sille määrätyssä asennuspaikassa jäykän kehyksen sisällä, ei ole rakenteita, jotka ulottuvat lähemmäksi kuin 400 mm jäykästä vaakasuuntaisesta tasosta E (liite 4), testi voidaan tehdä ilman tyypin 1 testikappaleita.
         2.6   Jos ajoneuvon komponentit, kuten koripellit, istuimet, verhoilupaneelit jne., vaikuttavat tilanjakojärjestelmän liikuttamiseen eteenpäin, nämä komponentit voidaan valmistajan pyynnöstä kiinnittää kohdassa 2.1 kuvattuun jäykkään kehykseen. Ne olisi kuitenkin kiinnitettävä kehyksessä paikkaan, joka tämän säännön kohdassa 3.2.2 täsmennetyssä ajoneuvoasennuksessa tarkimmin vastaa niiden paikkaa tilanjakojärjestelmään nähden. Jos näitä asennuspaikkoja (kuten takaistuinten selkänojia) voidaan säätää ajoneuvon sisällä, ne on pituussuunnassa säädettäviä matkustajien istumia lukuun ottamatta asetettava siten, että niiden säädetty asento vaikuttaa vähiten tilanjakojärjestelmän liikkumiseen eteenpäin.
         2.7   Jos tilanjakojärjestelmän liikkumista eteenpäin rajoittaa pituussuunnassa säädettävä istuinasennelma ja jos nämä istuimet on kiinnitetty kohdassa 2.1 täsmennettyyn jäykkään kehykseen, ne olisi valmistajan pyynnöstä asetettava enintään 10 mm:n etäisyydelle alimmasta ja takimmaisesta asennostaan ja niiden selkänoja mahdollisimman lähelle 25 asteen kulmaa, jos se on säädettävä. Mahdollisesti asennetut pääntuet on asetettava alimpaan asentoonsa.
         3.   TESTIN KULKU
         Testauskehys ja sen kohdissa 2.1, 2.2, 2.3.1, 2.3.3, 2.4, 2.6 ja 2.7 täsmennetyt kiinnitysosat on kiinnitettävä lujasti testivaunuun, joka hidastetaan alkunopeudesta pysähdyksiin siten, että vaunuun ja siihen kiinnitettyyn kehykseen kohdistuva hidastuvuus on liitteen 3 lisäyksessä 1 graafisesti esitettyjen rajojen sisällä.
      
   
   
      
         LISÄYS 1
         VAUNUN HIDASTUVUUDEN VAIHTELUVÄLI AJAN FUNKTIONA
         (Etutörmäys)
         
            
      
   
   
      
         LISÄYS 2
         TYYPPIEN 1 JA 2 TESTIKAPPALEIDEN SIJAINTI TESTAUSKEHIKKOON NÄHDEN
         
            
      
   
   
      
         LISÄYS 3
         TILANJAKOJÄRJESTELMÄN SUURIMMAN TAIPUMAN TASON SIJAINTI
         
            
      
   
   
      
         LIITE 4
         ESIMERKKI TILANJAKOJÄRJESTELMÄN LUJUUDEN TESTAAMISEEN KÄYTETTÄVÄSTÄ LAITTEESTA